jkorsvik/nowiki_second_scrape_merged huggingface dataset:
Bersant Celina

Bersant Celina (født 9. september 1996) er en kosovisk-norsk fotballspiller som spiller for den tyrkiske klubben Kasımpaşa, på lån fra den franske klubben Dijon FCO.Celina er født i nåværende Kosovo, men flyttet til Drammen da han var to år gammel. I 2012 ble han tilbudt et stipend av akademiet til Manchester City, hvor han tilbrakte de neste to årene. 
Den 1. juli 2014 signerte han sin første proffkontrakt med Manchester City, kontrakten hadde en varighet på tre år. Celina fikk sin offisielle debut mot Norwich City den 9. januar 2016 i FA-cupen. Han fikk sin Premier League debut i et 1-3 tap hjemme mot Leicester City den 6. februar samme år. Den 21. februar debuterte han fra start mot Chelsea på Stamford Bridge i Fa-cupens femte runde.I september 2018 signerte Celina en fireårsavtale med Swansea FC etter fire år i Manchester City FC.


== Referanser ==


== Eksterne lenker ==
(en) Bersant Celina – FIFA 
(en) Bersant Celina – UEFA 
(fr) Bersant Celina – LÉquipe 
(en) Bersant Celina – Transfermarkt 
(en) Bersant Celina – national-football-teams.com 
(en) Bersant Celina – WorldFootball.net 
(en) Bersant Celina – Soccerbase.com 
(en) Bersant Celina – FootballDatabase.eu 
(en) Bersant Celina – Soccerway 
(en) Bersant Celina – EU-Football.info 
(en) Bersant Celina – kategori av bilder, video eller lyd på Commons
Kenny Cooper

Kenny Cooper (født 21. oktober 1984 i Baltimore, Maryland) er en fotballspiller fra USA, og spiller for tiden for Seattle Sounders i Major League Soccer. Coopers far, Kenny Cooper Sr., var en engelsk fotballkeeper, som bl.a spilte for Blackburn Rovers.
Kenny Cooper hadde kontrakt med Manchester United, men klarte aldri å spille seg til plass på laget. Etter korttidsutlån til Oldham Athletic og Académica Coimbra ble han løst fra kontrakten midt i 2005-06-sesongen, og han returnerte til hjemlandet for å spille i MLS. Cooper var en tid ønsket av Rosenborg og i september 2008 dro Erik Hamrén til USA for å se Cooper spille. [1].


== Eksterne lenker ==
(en) Kenny Cooper – Major League Soccer 
(en) Kenny Cooper – Transfermarkt 
(en) Kenny Cooper – national-football-teams.com 
(en) Kenny Cooper – WorldFootball.net 
(en) Kenny Cooper – Soccerbase.com 
(en) Kenny Cooper – FootballDatabase.eu 
(de) Kenny Cooper – fussballdaten.de 
(en) Kenny Cooper – FBref 
(es) Kenny Cooper – as.com
Gudbrand Bakken

Gudbrand Bakken (født 29. mai 1941) er en norsk veterinær og tidligere statstjenestemann.
Bakken arbeidet fra 1974 til 1989 ved Veterinærinstituttet i stillinger som avdelingsveterinær, overveterinær og nestleder. I 1990 ble han veterinærdirektør, en stilling han hadde til 1998. Han ble da ekspedisjonssjef i Landbruks- og matdepartementet. Bakken satt i stillingen inntil han gikk av med pensjon i 2006. Utviklingen av Mattilsynet som kontrollorgan for matvarekjeden regnes som en av Bakkens særlige fortjenester.Kongen utnevnte 19. september 2007 Bakken til ridder av 1. klasse av Den Kongelige Norske St. Olavs Orden for «innsats for offentlig forvaltning».


== Referanser ==
Asbjørn Kyrkjeeide

Asbjørn Kyrkjeeide (født 8. mars 1947 i Kvam herad) er en norsk offiser og statstjenestemann.
Kyrkjeeide er utdannet i Forsvaret og har Sjøkrigsskolen. I sin militære karriere tjenestegjorde han blant annet som ubåtsjef i fem år. Ved avsluttet tjeneste hadde Kyrkjeeide orlogskapteins grad. 
Etter endt militær karriere begynte Kyrkjeeide i 1982 i Statens kartverk. I 1999 ble han administrerende direktør i det statlige aksjeselskapet Electronic Chart Centre (EEC). Kyrkjeeide har særlig arbeidet for å utvikle elektroniske sjøkarttjenester.Kongen utnevnte i 2007 Kyrkjeeide til ridder av 1. klasse av St. Olavs Orden for «innsats for norsk sjøsikkerhet».


== Referanser ==
Torleiv Høien

Torleiv Høien (født 27. april 1939) er en norsk professor i spesialpedagogikk ved Universitetet i Stavanger. Han har særlig arbeidet med lesevansker og dysleksi.
Høien tok i 1967 hovedfag i pedagogikk ved Universitetet i Oslo. I 1980 avla han dr.philos.-graden ved Universitetet i Bergen på et arbeid om dysleksi. I 1983 avla han på nytt doktorgraden, denne gang fil.dr.-graden ved Linköpings universitet. Han arbeidet som lærer i grunnskolen og som forsker og lærer ved Lærerhøgskolen i Stavanger, senere Høgskolen i Stavanger og Universitetet i Stavanger. Høien var sentral i etableringen av Senter for leseforskning, opprettet i 1989 ved Høgskolen i Stavanger. I ti år var han senterets leder.Gjennom firmaet Logometrica AS markedsfører Høien lesetester til bruk i diagnostisk arbeidet med personer som har dysleksi og andre lesevansker.Kongen utnevnte i 2007 Høien til ridder av 1. klasse av St. Olavs Orden for «innsats innenfor fagområdet dysleksi».


== Referanser ==
Ordenen O.R. Tambos følgesvenner

Ordenen O.R. Tambos følgesvenner (afrikaans: Orde van die Metgeselle van OR Tambo, engelsk: Order of the Companions of OR Tambo, ndebele: UNongorwana wesiTjhaba wabaLingani baka-OR Tambo, nord-sotho: Sefoka sa Companions sa OR Tambo,  sesotho: Kgau ya Metswalle ya OR Tambo, swazi: Umklomelo Webangani ba-OR Tambo, tsonga: Sagwati ra nxiximo wa Xinakulobye xa OR Tambo, tswana: Letshwao la balekane ba ga OR Tambo, venda: Tshiala tsha Khonani dza OR Tambo, xhosa: IMbasa yaMahlakani ye-O R Tambo, zulu: Isimiselo sabahlobo baka OR Tambo) er en sørafrikansk orden. 
Ordenen ble innstiftet 6. desember 2002. Den er oppkalt etter Oliver Tambo, en av kjempene i kampen mot apartheid og leder for African National Congress fra 1969 til 1991. Ordenen O.R. Tambos følgesvenner utdeles av Sør-Afrikas president.


== Inndeling ==
Ordenen er inndelt i tre klasser:
1. klasse:  Øverste følgesvenn av O.R. Tambo, gull (Supreme Companion of OR Tambo (Gold)).
2. klasse: Storfølgesvenn av O.R. Tambo, sølv (Grand Companion of OR Tambo (Silver)).
3. klasse: Følgesvenn av O.R. Tambo, bronse (Companion of OR Tambo (Bronze)).


== Ordenstegn ==
Ordenstegnet for Ordenen følgesvenner av O.R. Tambo er i moderne design og består av en oval medaljong utformet som majola, det voktende øye, symbolsk uttrykk for mottakernes aktive solidaritet og støtte til Sør-Afrika, i kombinasjon med yin-yang-merket, symbol for møtet mellom åndelige energier. Ordenstegnet bæres i bånd om nakken. Ordensbåndet er hvitt med innvevde grå yin og yang-symboler. Alle klasser får tildelt ordenstegnet i identisk utførelse, bortsett fra metallet. Samtidig overrekkes mottagerne ytterligere ett ordenstegn, en spaserstokk skåret i tre.


== Tildelinger ==
Ordenen tildeles utenlandske borgere for utvist vennskap mot Sør-Afrika, i særdeleshet for innsats for å fremme fred, samarbeid og internasjonal solidaritet. Den tildeles også utenlandske statsoverhoder. Ordenen kan tildeles organisasjoner og institusjoner og kan også tildeles posthumt.
Ordenen ble første gang utdelt i 2002. Mahatma Gandhi, Kenneth Kaunda og Olof Palme ble da utnevnt til ordenens første klasse; Gandhi og Palme fikk ordenen posthumt. Posthume utnevnelser kan også gjelde historiske personer.


== Norske innehavere ==
Ordenen følgesvenner av O.R. Tambo er tildelt to norske borgere for innsats mot apartheid: Reiulf Steen og Thorvald Stoltenberg. Begge er utnevnt til 2. klasse, storfølgesvenn av O.R. Tambo med ordenstegnet i sølv.


== Oversikt over innehavere ==
Følgende personer og institusjoner er tildelt ordenen:


== Referanser ==


== Eksterne lenker ==
National Orders, fra Sør-Afrikas president
André Zucca

Zucca omdirigerer hit. For den norsk ishockeyspilleren, se Mats Zuccarello Aasen.André Zucca (født 1897, død 1973) var en fransk fotograf som ble kjent under annen verdenskrig som fotograf for propagandamagasinet «Signal». Før det, fra 1939, var han krigskorrespondent for Paris Match og Paris Soir.
Zucca var blant de få som hadde tilgang til både fotografisk film og til å ta bilder i Paris under okkupasjonen. Magasinet kom ut to ganger i måneden, og var stort sett trykket i svart-hvitt, bortsett fra enkelte krigsbilder.
Ble etter krigen arrestert og fikk pressekortet sitt inndratt. 
Han etterlot seg et arkiv på 22 000 negativer som Bibliothèque Historique de la Ville Paris kjøpte i 1986 for 506 000 kr. Av disse var ca. 7 000 i farger.
Blant bildene var fargebilder av det glade Paris («Gay Paris» betyr ikke homseby) som han ikke kunne hatt materiale til å lage uten å ha brukt av fargeportrettfilmen, som da var reservert partimedlemmer. Museet stilte i mars til juni 2008 ut en del av disse bildene. 
Reaksjonene lot ikke vente på seg, fra personer som mente at det fortsatt ikke burde publiseres idyllbilder fra en tid og fra gater der flere personer var blitt drept. Man måtte også lete lenge for å finne jødemerkede personer og andre forhold (spor av krig, sult og undertrykking av minoriteter) som vitterlig kunne ha blitt deler av sceneriene ved en litt annen kameraplassering. En av Paris viseborgermestere fant tittel og sammensetning «svært uheldig», og ønsket utstillingen ugjort. Han har siden gått noe tilbake på sine første uttalelser, men saken er fortsatt en varm potet i kulturkretser i Frankrike. Presentasjonsmaterialet er visstnok blitt endret slik at det nå fremgår at bildene ble tatt i propagandaøyemed.
Andre mente at det var et tidsbilde sett med noe annet blikk enn det til nå vanlige.


== Referanser ==
Espen Berg-Knutsen

Espen Berg-Knutsen (født 2. oktober 1969 i Oslo) er en norsk rifleskytter. Han representerer Nordstrand skytterlag. Berg-Knutsen vant sitt første NM i 1993, siden har det blitt et stort antall norske mesterskap og internasjonale mesterskap både individuelt og i lagskyting. Han vant kongepokalen i Norges Skytterforbund i 2003, 2004 og 2009.


== Referanser ==


== Eksterne lenker ==
(en) Espen Berg-Knutsen – Olympedia 
(en) Espen Berg-Knutsen – Sports-Reference (OL-resultater – arkivert) 
(en) Espen Berg-Knutsen – ISSF
William Fichtner

William Edward «Bill» Fichtner  (født 27. november 1956 i Long Island i New York, er en amerikansk skuespiller. 
Fichtner startet sin karriere i såpeoperaen As The World Turns. Han fikk gjennomslag som skuespiller etter roller i Malcolm X (1992), Quiz Show (1994) og Strange Days (1995). Etter å ha gjort en stor rolle som «Kent» i Contact (1997), økte hans popularitet. William Fichtner har også vært med i TV-serien Prison Break, som FBI-agenten Alex Mahone. 


== Filmografi ==


== Referanser ==


== Eksterne lenker ==
(en) William Fichtner – kategori av bilder, video eller lyd på Commons 
(en) William Fichtner på Internet Movie Database 
(sv) William Fichtner i Svensk Filmdatabas 
(da) William Fichtner på Filmdatabasen 
(da) William Fichtner på Scope 
(fr) William Fichtner på Allociné 
(en) William Fichtner på AllMovie 
(en) William Fichtner hos Rotten Tomatoes 
(en) William Fichtner hos The Movie Database 
(en) William Fichtner hos Internet Broadway Database 
William Fichtner hos official Contact movie
Random Roles hos Onion A.V. Club
Aslaug Holm

Aslaug Holm (født 1965 på Smøla) er en norsk dokumentarfilmskaper.
Hun var klipper og fotograf på Heftig og begeistret. I 2006 var hun regissør og fotograf for Oljeberget, en dokumentarfilm om Jens Stoltenberg. Produsent var hennes ektemann Tore Buvarp, som hun driver produksjonsselskapet Fenris Film med. Hun ble tildelt Amandakomiteens Gullklapper under Amandaprisen 2007.I 2008 begynte hun på Brødre, en dokumentarfilm som i syv år skildrer det tette forholdet mellom Aslaug Holm og Tore Buvarps to sønner Markus og Lukas Buvarp Holm fra de er henholdsvis 9 og 6 år. Filmen hadde premiere 20. mars 2015. For filmen vant hun Amandaprisen 2015 i klassen beste regi. I tillegg var hun nominert i klassen beste klipp for sammen med Anders Teigen og Hilde Bjørnstad, mens filmen var nominert til beste dokumentarfilm. 
Hun ble også nominert til Kanonprisen 2015 i klassene beste regi og beste klipp for filmen.Sammen med Sigve Endresen regisserte hun filmen Generasjon Utøya som hadde premiere i 2021. I filmen følger de fire unge kvinner som overlevde massedrapene på Utøya og som har valgt å fortsette sitt politiske engasjement. Filmen ble tildelt Human-prisen i 2021 og ble nominert til Amandaprisen 2021 i klassene beste norske kinofilm og beste dokumentarfilm.


== Referanser ==


== Eksterne lenker ==
(en) Aslaug Holm – kategori av bilder, video eller lyd på Commons 
(en) Aslaug Holm på Internet Movie Database 
(da) Aslaug Holm på Filmdatabasen 
(da) Aslaug Holm på Scope 
(fr) Aslaug Holm på Allociné 
(en) Aslaug Holm på AllMovie 
(en) Aslaug Holm hos The Movie Database
Nouakchott internasjonale lufthavn

Nouakchott internasjonale lufthavn (IATA: NKC, ICAO: GQNN) er en flyplass ved Nouakchott, hovedstaden i Mauritania i Vest-Afrika.


== Flyselskaper og destinasjoner ==


== Eksterne lenker ==
Flyplassinformasjon hos World Aero Data Arkivert 7. juni 2011 hos Wayback Machine. (en)
A-Z World Airports (en)
Joan Capdevila

Joan Capdevila Méndez (født 3. februar 1978 i Tárrega i Lérida i Spania) er en tidligere spansk fotballspiller. Capdevila spilte vanligvis venstreback. Hans første klubb var UE Tàrrega.
Sesongen 2007/2008 nådde han med Villarreal andreplass i den spanske eliteserien, sammen med lag som FC Barcelona, Atlético de Madrid og Valencia CF. Klubben kvalifiserte seg dermed også til Mesterligaen.


== Landslagskarriere ==
Capdevila har spilt for det spanske herrelandslaget 17 ganger. Første gang var den 16. oktober 2002 i en vennskapskamp mot Paraguay i Logroño i La Rioja i Spania som endte 0-0. 17. november 2007 skårte han sitt første mål i internasjonal sammenheng i en landslagskamp mot Sverige på Estadio Santiago Bernabéu. 
Han ble utvalgt av landslagstrener Luis Aragonés til å spille for Spania under EM i Østerrike og Sveits 2008.
29. juni 2008 ble Capdevila sammen med resten av sitt lag europamester etter seier i finalen mot Tyskland. To år senere ble han verdensmester under VM i fotball 2010.


== OL-medaljer ==
 2000  Sydney - Sølv i fotball, menn  Spania


== Referanser ==


== Eksterne lenker ==
(en) Joan Capdevila – Olympedia 
(en) Joan Capdevila – Sports-Reference (OL-resultater – arkivert) 
(en) Joan Capdevila – FIFA 
(en) Joan Capdevila – UEFA 
(fr) Joan Capdevila – LÉquipe 
(en) Joan Capdevila – Transfermarkt 
(en) Joan Capdevila – national-football-teams.com 
(en) Joan Capdevila – WorldFootball.net 
(en) Joan Capdevila – FootballDatabase.eu 
(de) Joan Capdevila – fussballdaten.de
Arcon

Foreningen Arcon er en medlemsorganisasjon for spillinteresserte i Norge. Årlig arrangerer foreningen spillfestivalen med samme navn, som har blitt arrangert på Blindern i Oslo hvert år siden 1984. I 2009 ble arrangementet flyttet til Sogn videregående skole, og i 2014 til Kongshavn videregående skole. Festivalen pleier å vare fra fredag morgen til søndag ettermiddag og foregå siste helg i juni. Arcon arrangerer også jevnlig treff hvor medlemmene samles for å dyrke hobbyen sin. Disse varer ofte en ettermiddag eller to og blir derfor kalt «Mini-Arcon».
På festivalene spilles alle slags brettspill, rollespill, miniatyrspill og samlekortspill. Brettspillene er tradisjonelt av den mer kompliserte typen og gjengangere er bl.a Axis and Allies, Roborally, Junta, Diplomacy og Settlers.
Foreningen Arcon er medlem av Hyperion.


== Eksterne lenker ==
Festivalens nettsider
Oversikt over alle avholdte festivaler
Særfradrag

Særfradrag finnes i det norske skattesystemet i to versjoner: Særfradrag for alder, uførhet og lettere nedsatt ervervsevne og særfradrag for store sykdomsutgifter. Tallene under gjelder for inntektsåret 2010. Vedtak om særfradrag er en det av Stortingets årlige budsjettbehandling. Tallene justeres vanligvis i tråd med  levekostnadsindeksen.
Dersom en skattyter oppfyller vilkårene for særfradrag for alder, uførhet og lettere nedsatt ervervsevne, kan vedkommende fradragsføre 19 368 kroner i alminnelig inntekt.
Den som har store utgifter i tilknytning til sykdom, minst 9 180 kroner per år, kan i enkelte tilfeller fradragsføre disse i alminnelig inntekt. Fradragsretten forutsetter blant annet at det er en årsakssammenheng mellom sykdommen og de kostnadene som det kreves fradrag for. Legeattest, kvitteringer og bilag må kunne bli fremlagt som dokumentasjon.
Liste over Indonesias presidenter

Dette er en liste over Indonesias presidenter:


== Sukarnos første år som president 1945–1950 ==
Sukarno var Republikken Indonesias president (indonesisk: Presiden Republik Indonesia) 18. august 1945–17. august 1950. Republikken omfattet deler av Java og Sumatra. Da Sukarno ble arrestert og sendt i eksil av de nederlandske kolonimyndighetene 19. desember 1948–6. juni 1949, ble embetsfunksjonene 22. desember 1948–13. juni 1949 delegert til formannen for Republikken Indonesias nødregjering (Ketua Pemerintah Darurat Republik Indonesia), Sjafruddin Prawiranegara (1911–1989).Republikken Indonesia inngikk 1949–1950 som én av statene i Indonesias forente staters republikk. Føderasjonens forfatning ble undertegnet av representanter for syv stater og ni territorier under en seremoni i Batavia 14. desember 1949. Den trådte i kraft 27. desember 1949, da Nederland overførte suvereniteten til den nasjonale regjeringen. Sukarno var president for Indonesias forente staters republikk (Presiden Republik Indonesia Serikat) 27. desember 1949–17. august 1950.Mens Suharto tjenestegjorde som president for Indonesias forente staters republikk, ble funksjonene til embetet som Republikken Indonesias president i samme periode delegert til Pemangku Jabatan Presiden Republik Indonesia,  Assaat (1904–1976).Indonesias forente staters republikk ble oppløst da forfatningen for enhetsstaten Republikken Indonesia trådte i kraft 17. august 1950.


== Liste over presidenter 1950– ==
      Partai Nasional Indonesia (PNI) 
      Golkar
      Partai Kebangkitan Bangsa (PKB)
      Partai Demokrasi Indonesia Perjuangan (PDI-P)
      Partai Demokrat (PD)


== Fotnoter ==


== Referanser ==
Tamarine Tanasugarn

Denne artikkelen handler om en person fra Thailand; thailandsk navneskikk er slik at en person refereres til med fornavnet sitt (Tamarine) og ikke slektsnavnet sitt (Tanasugarn).Tamarine Tanasugarn (født 24. mai 1977 i Los Angeles, California, USA) er en thailandsk profesjonell kvinnelig tennisspiller. 
Tamarine er født i USA og har både amerikansk og thailandsk statborgerskap men hennes foreldre er fra Thailand og hun har bodd i Thailand siden 1982. Hennes far, Virachai, var med på Thailands landslag i basketball under Sommer-OL 1960 i Roma. 
Tamarine har deltatt på i Thailands Fed Cup-lag 1993–95, 1998, 2000, 2003–05 og 2007–08. Hun har spilt totalt 53 Fed Cup-kamper hvorav hun vunnet 34. 
Tamarine bar Thailands flagg under åpningsseremonien til Sommer-OL 1996 i Atlanta.


== Referanser ==


== Eksterne lenker ==
(en) Tamarine Tanasugarn – Olympedia 
(en) Tamarine Tanasugarn – Sports-Reference (OL-resultater – arkivert) 
(en) Tamarine Tanasugarn – WTA Tennis 
(en) Tamarine Tanasugarn – ITF Tennis 
(en) Tamarine Tanasugarn – FedCup
Kiasma

Kiasma er et statlig, finsk museum for samtidskunst. Museet ble innviet i 1998, og ligger i Mannerheimvägen i Helsingfors, nær jernbanestasjonen, Posthuset, Riksdagshuset og Finlands nasjonalmuseum.
Museet hadde 235 000 besøkende i 2006, og er med det byens mest besøkte museum.
Kiasma ble bygget i årene 1996-1998, og er tegnet av den amerikanske arkitekten Steven Holl. Museet er bygd i hvitmalt betong, og tanken bak dette er at bygningen skal «tale lysets språk». Huset har navn etter den greske bokstaven khi. Arkitektkonkurransen for bygget ble avholdt i 1992, og samlet 516 deltagere. De fleste arkitektene var nordiske og baltiske, og Holl var den eneste fra USA. 
Byggeprosjektet vakte debatt. Først fordi en amerikaner fikk oppdraget, dernest fordi man fryktet at nærheten til rytterstatuen av nasjonalhelten marskalk og president Mannerheim ville skjemme ut statuens verdighet. Senere viste det seg at det var problemer med vanninnsig, og protestene, som omfattet lister med 20 000 underskrifter, virket en tid berettigede.


== Eksterne lenker ==
Offisielt nettsted 
(en) Kiasma – kategori av bilder, video eller lyd på Commons
Katrina Kaif

Katrina Kaif (født 16. juli 1984 i Hongkong) er en indisk/britisk filmskuespillerinne, som hovedsakelig spiller i Bollywood-, telugu- og malayalamfilmer.
Hun ble født i Hongkong og har en indisksk far og britisk mor. Hun har syv søsken. Hun vokste opp på Hawaii, og innledet sin modellkarriere som fjortenåring i en reklamekampanje for smykker. Deretter fortsatte hun å jobbe som modell i London. Hun ble deretter oppdaget av regissøren Kaizad Gustad, som ga henne en rolle i filmen Boom (2003). Etter dette flyttet hun til Mumbai, der filmprodusentene først var nølte med å gi henne roller, fordi hun ikke snakket flytende hindi. Mange produsenter har derfor valgt å dubbe scenene hennes. I de fleste filmer hun medvirker i hører man derfor ikke stemmen hennes, men en stemmeskuespiller.


== Referanser ==


== Eksterne lenker ==
(en) Katrina Kaif på Internet Movie Database 
(da) Katrina Kaif på Filmdatabasen 
(fr) Katrina Kaif på Allociné 
(en) Katrina Kaif på AllMovie 
(en) Katrina Kaif hos Rotten Tomatoes 
(en) Katrina Kaif hos The Movie Database
Chiles fortjenstorden

Chiles fortjenstorden (spansk: Orden al Mérito de Chile) er en chilensk orden innstiftet i 1906. Den er landets fremste orden og rangerer foran Bernardo O'Higgins-ordenen. Ordenen tildeles utenlandske statsborgere.


== Bakgrunn ==
Ordenen ble innstiftet 20. juni 1929 på grunnlag av fortjenstmedaljen innstiftet i 1906 og etter forbilde av fortjenstorden innstiftet av general Bernardo O'Higgins i 1817, avskaffet 1825.Chiles fortjenstorden rangerer som nummer den fremste av Chiles ordener, foran Bernardo O'Higgins-ordenen. Chiles fortjenstorden tildeles utenlandske statsborgere. Landets president lederer ordensrådet, mens utenriksministeren er ordenskansler.


== Inndeling ==
Ordenen hadde opprinnelig fire klasser, men en femte, øverste klasse ble tillagt i 1968. Øverste klasse kan tildeles med kjede. Ordenens seks klasser er dermed:
storkors (El Collar)
storoffiser (Gran Oficial)
kommandør (Comendador)
offiser (Oficial)
ridder (Caballero)


== Insignier ==
Ordenstegnet består av en femtagget stjerne i hvit, rød eller blå emalje på gull. Midtmedaljongen bærer en kvinnefigur omgitt av et bånd med innskriften «REPUBLICA DE CHILE». Baksiden bærer innskriften «AL MERITO» i en laurbærkrans. Ordenstegnet er opphengt i båndet i et ledd bestående av en kondor.Ordensstjernen består av en hvitemaljert femtagget stjerne med en midtmedaljong som bærer Chiles riksvåpen omgitt av et blått bånd med innskriften «ORDEN DEL MERITO» og «CHILE» innskrevet. Det hele er plassert på en laurbærkrans.Ordenskjedet har tolv laurbærkranser som ledd. Sentralleddet består av en gullplate med Chiles riksvåpen i gull, med det sentrale våpenskjoldet i blå, rød og hvit emalje.Ordensbåndet er blått, bortsett fra for storkors, som har blått bånd med smale røde kanter.


== Tildeling ==
Chiles fortjenstorden er først og fremst en diplomatisk orden, som tildeles utlendinger for innsats for mellomstatlige forbindelser eller for fremme av Chile på ulike felter. Ordenen og utnevnelser til denne forvaltes av Chiles utenriksdepartement.


== Referanser ==